Bollivudning taniqli aktrisasi Rani Mukerji va uning turmush o‘rtog‘i Aditya Chopra birinchi farzandini kutayotganligi xabar qilinmoqda. Bu haqda Pinkvilla internet nashri yozdi.Yash Raj Studio rahbari Aditya Chopra odatda OAVga intervyu bermaydi va jamoatchilik oldida kam chiqish qiladi, shu bois bu axborot yetarli darajada tekshirib ko‘rilmagani aytilmoqda.Shunga qaramay, jurnalistlar Mukerjining Londondagi Four Seasons mehmonxonasida homiladorlik massajini olganini qayd qilishdi.Juftlik 2014 yilning 21 aprelida nikohdan o‘tgan edi. Shundan buyon ular OAVdan berkinib yurishni ma’qul ko‘rishadi.